CELEX: 32013D0705
Language: sl
Date: 2013-11-29 00:00:00
Title: 2013/705/EU: Izvedbeni sklep Komisije z dne 29. novembra 2013 o odobritvi dajanja na trg izvlečka iz petelinjega grebena kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2013) 8319)

3.12.2013   
            
            
               SL
            
            
               Uradni list Evropske unije
            
            
               L 322/39
            
         IZVEDBENI SKLEP KOMISIJE
   z dne 29. novembra 2013
   o odobritvi dajanja na trg izvlečka iz petelinjega grebena kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2013) 8319)
   (Besedilo v španskem jeziku je edino verodostojno)
   (2013/705/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Družba Bioiberica S.A. je 8. februarja 2011 pri pristojnih organih Združenega kraljestva vložila zahtevek za dajanje na trg izvlečka iz petelinjega grebena kot nove živilske sestavine.
            
         
               (2)
            
            
               Pristojni organ Združenega kraljestva za presojo živil je 25. oktobra 2011 izdal poročilo o začetni presoji. V navedenem poročilu je navedel ugotovitev, da izvleček iz petelinjega grebena za uporabo v nekaterih živilih v okviru količin uporabe, ki jih predlaga vložnik, izpolnjuje merila iz člena 3(1) Uredbe (ES) št. 258/97.
            
         
               (3)
            
            
               Komisija je 10. novembra 2011 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v drugem pododstavku člena 6(4) Uredbe (ES) št. 258/97, so bili vloženi upravičeni ugovori. Vprašanja so se nanašala zlasti na specifikacije in morebitno alergenost proizvoda.
            
         
               (5)
            
            
               Komisija se je 22. maja 2012 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno oceno izvlečka iz petelinjega grebena kot živilske sestavine v skladu z Uredbo (ES) št. 258/97.
            
         
               (6)
            
            
               EFSA je 31. maja 2013 sprejela znanstveno mnenje o izvlečku iz petelinjega grebena (2) z ugotovitvijo, da je varen v okviru predlaganih načinov in količin uporabe.
            
         
               (7)
            
            
               Znanstveno mnenje je zadosten razlog, da se izvleček iz petelinjega grebena v okviru predlaganih načinov in količin uporabe šteje za skladnega z merili iz člena 3(1) Uredbe (ES) št. 258/97.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Izvleček iz petelinjega grebena, kot je opredeljen in določen v Prilogi I, se lahko da na trg kot nova živilska sestavina za opredeljene uporabe in v okviru najvišjih dovoljenih količin iz Priloge II.
   Člen 2
   Oznaka izvlečka iz petelinjega grebena, odobrenega s tem sklepom, na živilih, ki ga vsebujejo, je „izvleček iz petelinjega grebena“ ali „izvleček iz grebena mladega petelina“.
   Člen 3
   Ta sklep je naslovljen na družbo Bioiberica S.A., Plaça Francesc Macià, 7. 8B, 08029 Barcelona, Španija.
   
      V Bruslju, 29. novembra 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2013; 11(6):3260.
   
      PRILOGA I
      
         SPECIFIKACIJA IZVLEČKA IZ PETELINJEGA GREBENA
      
      
         Opredelitev
      
      Izvleček iz petelinjega grebena se pridobiva iz vrste Gallus gallus z encimsko hidrolizo petelinjega grebena ter pozneje s filtracijo, koncentracijo in obarjanjem. Glavne sestavine izvlečka iz petelinjega grebena so glikozaminoglikani hialuronska kislina, hondroitin sulfat A in dermatan sulfat (hondroitin sulfat B).
      
                  Hialuronska kislina
               
               
                  60–80 %
               
            
                  Hondroitin sulfat A
               
               
                  ne več kot 5 %
               
            
                  Dermatan sulfat (hondroitin sulfat B)
               
               
                  ne več kot 25 %
               
            
         Opis
      
      Bel ali skoraj bel higroskopski prah.
      
         Identifikacija
      
      
                  pH
               
               
                  5,0–8,5
               
            
         Čistost
      
      
                  Kloridi
               
               
                  ne več kot 1 %
               
            
                  Dušik
               
               
                  ne več kot 8 %
               
            
                  Izguba pri sušenju (6 ur pri 105 °C)
               
               
                  ne več kot 10 %
               
            
                  Živo srebro
               
               
                  ne več kot 0,1 mg/kg
               
            
                  Arzen
               
               
                  ne več kot 1 mg/kg
               
            
                  Kadmij
               
               
                  ne več kot 1 mg/kg
               
            
                  Krom
               
               
                  ne več kot 10 mg/kg
               
            
                  Svinec
               
               
                  ne več kot 0,5 mg/kg
               
            
         Mikrobiološka merila
      
      
                  Skupno funkcionalno število aerobnih bakterij
               
               
                  ne več kot 102 CFU/g
               
            
                  
                     Escherichia coli
                  
               
               
                  odsotnost v 1 g
               
            
                  
                     Salmonella spp.
               
               
                  odsotnost v 1 g
               
            
                  
                     Staphylococcus aureus
                  
               
               
                  odsotnost v 1 g
               
            
                  
                     Pseudomonas aeruginosa
                  
               
               
                  odsotnost v 1 g
               
            
   
      PRILOGA II
      
         Dovoljene uporabe izvlečka iz petelinjega grebena
      
      
                  Kategorija živil
               
               
                  Največja dovoljena količina uporabe (mg/100 g ali mg/100 ml)
               
            
                  Pijače na osnovi mleka
               
               
                  40
               
            
                  Fermentirane pijače na osnovi mleka
               
               
                  80
               
            
                  Jogurtu sorodni proizvodi
               
               
                  65
               
            
                  
                     Fromage frais
                  
               
               
                  110